
Haud raulta sane sunt quae ex antiquis scnptoribus de Lu* 
cretio colligimus, praesertim cum Suetonii liber de Poelis, qui 
sine dubio Lucretii quoque vitam complectebatur, nobis depe- 
rierit; scriptores autem, qui Lucretio aequales fuermit aut aetate, 
quam Augusteam vocant, vixerunt, vel eum silentio omnino prae- 
terierunt vel nlmis pauca eademque non satis certa de eo dixe- 
runt. Ita efficitur, ut de eius patria et parentibus, <le eius orlus 
mortisque tempore, de eius consuetudine cum scriptoribus cele- 
risque praeclaris viris illius aetatis in obscuro versemur, Quantum 
contra ad auctoritatem spectat, qua carmen de lierum natura 
apud poetas proximae aetatis fruitum sit, res magis perspecta no- 
bis est, cum de ea vel antiqui scriptores nos certiores faciant (cf. 
A. GelL, N. A., I, 21). His autem temporibus nonnulli docli 
homines, ut Wohler, Reisacher, Zingerle etc, ante nostros oculos 
posuerunt permultos VergiUi, Horatii et Ovidii locos ex Lucretii 
carmine depromptos; sed ex eorum scriptis nihil prorsus in lucem 
prodiit, quod ad Lucretii famiharitatem cum afequalibus pertine- 
ret (1). Ad hanc caliginem aliquantum discutiendam in prirais 
investigare opus est qua ratione traditura sit Ciceronem Lucretii 
' carmen emendavisse. 



(1) Munro {Explan. Notes to Lucr., 3, 57) pro certo habuit Catullum imi- 
tatum esse Lucretium; sed eum refellit lessen (Ueber Lucrcs u, sein Yerkdlt- 
niss zu Catull u. SpaUren, Kiel, 1872, p. 1 sq.) 



I. 

Ex antiquis scriptoribus duo tantum, Ilieronymus nempe ac 
Donatus, de Lucretii vita testimonia praebent. Hieronymi ver- 
ba {Eusebii Chron, ad a. Abr. 1923, ab u. c. 660, a. Chr. n. 94) 
haec potissimum sunt: «T. Lucretius poeta nascitur. Postea ama- 
torio poculo in furorem versus, cum aliquot libros per intervalla 
insaniae conscripsisset, quos postea Cicero eraendavit, propria se 
manu interfecit anno aetatis XLIIIL » Donatus autem in Vergilii 
vita haec habet : «Initia aetatis Cremonae (Vergilius) egit usque 
ad virilem togam, quam XV anno natali suo accepit iisdem illis 
consulibus iterum duobds quibuserat natus, evenitque ut eo ipso 
die Lucretius poeta decederet (1). » In codice Monacensi 14429 
(f. X) haec vero leguntur: « T. Lucretius poeta nascitur anno 
XXVII ante Vergilium. » Ex quibus variis testimoniis, ut per- 
spici potest, eius mortis tempus haud facile est constituere. 

Mira sane sunt oinnia quae Hieronymus de Lucretio tradidit ; 
ad rem vero nostrara praecipue verba spectant, quibus adfirmat 
Ciceronem Lucretii carraen emendavisse. Re quidem vera vix 
credibile est Ciceronem, acerrimum Epicureis doctrinis adversa- 
rium, operam dedisse emendando carmini illis doctrinis referto. 
Quapropter Lachmann {In T. Lucreiii Cari de Rerum nalura 
libros Commenlarius, Berolini 1866, I. I, 922, p. 61 sqq.) ve- 
ritus non est adflrmare Hieronymum verbis illis designare non 
Tullium maximum oratorem, sed eius fratrem Quintum, hominem 
in studiis poeticis versatum, neque a philosophia alienum, etsi 
nulli certae disciplinae addictum. « In re nota» inquit Lachmann 
« nihil opus fuit ut Ciceronis praenomen poneret, cum nemo igno- 
raret Quintum intelHgendum esse. » Sed haec coniectura nuUi 
fundamento innititur, et cum cognoraen tantura a Hieronyrao sit 
prolatura, eius verba ad oratorera, non ad Q. Tulliura, sunt re- 
ferenda. Nihilorainus Lachraann sententiam araplexus est Bern- 
hardy {Grundr, d. rom. Liler,, 1865**, Anra. 398), qui ad eara 



(1) Sic legit Reifferscheid, qui vitam Vergilii suae editioni Suetonii Re- 
liquiarum inseruit (Lipsiae 1870, p. 54 sqq.). « Anno XVII » habent omnes 
manuscripti, sed sine dubio librariorum error est. 



conflrmandam haec verba scholiastae Ciceronis orationis pro Ar- 
chia (c. 2) retulit : « Fuit Q. Tullius, non solum epici, sed etiam 
tragici carminis scriptor ; » quae, ut facile intelligitur, nihil ad rem 
conferunt ; potuit enim Q. Tullius et epicum et tragicum carmen 
excolere, neque hac de causa Lucretii poematis emendator esse. 
Novum tamen sectatorem in J. Voltjer fLiicretii philosophia 
cum fontibus comparata, Groningae 1877, p. 7 n. 1) Lachmana 
invenit. Sed de hac re verum summa diligentia exquirere con- 
silium nobis est. 

Ante omnia, quod ad tempus attinet, nihil impedit quominus 
Hieronymi testimonio fidem adiungamus ; iuxta enim eius sen- 
tentiam Lucretius natus est anno 660/94, Licinio Crasso Mu- 
cio Scaevola Css., ac de vita discessit anno aetatis quadrage- 
slmo quarto, nempe anno 704/50 ; iuxta vero Donati sententiam 
mortuus est Lucretius eodem die quo Vergilius virilem togara 
sumpsit, quod factum est a. 699/55, Cn. Pompeio II Licinio Crasso 
II Css. Nec praeterea dubium, quin ante idus mensis octobris 
virilem togam sumpserit; idibus enim iUius mensis iam annum 
aetatis.quintum decimum exegerat. Quare, Donati sententia, 
decessit Lucretius paulo ante idus octobris a. 699/55, et curn 
Hieronymi auctoritate annum quadragesimum quartum tunc age- 
ret, natus erat a. 655/99 (1). Cicero autem anno 648/106 na- 
tus est; quo fit ut iuxta Donatum Lucretii carmen anno aetatis 
quinquagesimo primo emendaverit, iuxta vero Hieronymum anno 
quinquagesimo sexto. Utcumque se res habet, nihil obstat, tem- 
porum rationibus, quominus Cicero id fecerit. 

Non desunt profecto viri docti, qui existimant. Lucreiium 
ex amicis Ciceronis fuisse. « Quod Lucretius » inquit Th. Bergk 
(Ciceronis de Lticretio iudicium, Marburgi 1846, p. 4) « Epi- 
cureus fuit, Cicero autem ad aliorum philosophorum castra se 
contulerat, id profecto non impedimento est, quominus hos fami- 
liaritate inter se coniunctos esse arbitremur. » Nepos enim, qui 
a philosophia semper abhorruit, ex amicis Ciceronis fuit, Atticus, 
qui Epicuri doctrinam professus est, Saufeius, quem Epicureum 



(1) Animadvertendura tamen est, has Hieronymi Donatique temporum 
rationes prorsus certas non esse. V. infra p. 11 sq. 

fuisse indicat ipse Cicero (1), sumrao oratori familiares f^uerilrlt. 
«c Consentaneum igitur est » addit Bergk « Lucretium, Attico, qui 
et ipse Epicureus fuit, familiarem, itaque Ciceroni amicum fuisse. » 
Quod nos pro certo non habemus ; cum enim de hac re antiquo- 
rum scriptorum testimonia haud suppetant, id nec adfirmare nec 
refelJere in animo est. Praeterea, etiamsi quadam Ciceronis fa- 
miliaritate usus sit Lucretius, non ob id tantum censendum Ci- 
ceronem eius carmen emendavisse. Neque tamen ad Forbiger 
sententiara accedimus, qui in Praefatione suae Lucretii editionis 
(p. 26) adfirmat Ciceronem, etsi voluisset, non potuisse Lucretii 
carmen emendare, cum a poetica paene alienus esset. Nam, 
quamvis insignem inter poetas locum non tenuerit Cicero, a poe- 
ticis tamen studiis non abhorruit (cf. infra, p. 18 sq.). Munere 
igilur emendatoris Lucretii carminis rectc fungi potuit, etsi non 
ob banc tantum causam pro certo sit habendum eum reapse id 
munus exercuisse. Ad hanc rem deflniendam opus est investi- 
gare, quid Cicero de Lucretii carmine senserit; quod ex eius scri- 
ptis tantum colligi potest. 



IL 



Cicero in una ex epistulis ad Quintum fratrem (II, 9 [11], 6) 
<U Lucrelio loquitur, neque usquam alibi poetam vel eius opus 
memorat. In illa epistula iudicium de Lucretii carmine profert; 
verba vero eius haud perspicua sunt, adeo ut de lectione cri- 
tici dissentiant. In codice bibliothecae Mediceo-Laurentianae (Pl. 
XLIX, cod. XVIII), omnium sane optimo, haec legimus: «Lucretii 
poemata, ut scribis, ita sunt multis luminibus ingenii, multae ta- 
iUGnartis; sed cum veneris virum temptabo^ si Sallusti Enpedo- 
clea legeris, hominem non putabo. » Huius codicis lectionem 
ipse inspoxi atque in primis animadverti verbum « temptabo » 
expuncLum esse, ac superius eandem manunl, quae summaria in 
niargine exaravisset, scripsisse « putabo, » quae emendatio a cri- 
licis oraiiibus adprobatur, cum « temptabo » nullam vim habeat. 



(l) Ad Att, IV, 6. De Saufeii familiaritate cum Attico cf. Corn. Nep., 
Attk.^ 12, 3. 



Ceteri manuscripti, qui minoris momenti sunt, Florentini sequun* 
tur scripturam (1). 

Omnes nostrorum temporum docti viri absurdum esse existi- 
marunt Ciceronem dixisse Lucretium multa lumina ingenii, mul- 
tam tamen artem habuisse, et mendum scripturae eo loco inesse 
suspicati, veram lectionem coniectura assequi conati sunt. Braun 
tantum {Lucretii de atomis doctrina, Miinster 1857, p. 2) manu- 
scriptorum lectionem adprobavit his potissimum verbis: «Ingealum 
et ars in veterum Romanorum scriptis saepissime opposita iQve- 
niuntur, ubi oppositio ipsa minus valida adparet, quam ul alterum, 
altero excluso, tantum adfirmetur. » Sed nemo eius sententlam 
secutus est. Munro {T, Liicretii Cari de Rerum naliira libri 
sex, ed, by H. A, L Munro, Cambridge 1886^ vol. IF, p. 17 sqq-) 
in dubio fuit num legeret «etiam» pro «tamen, )> cum Jiaec 
emendatio omnium facillima primo adpareret et Ciceroais sen- 
tentia hoc modo explanari posse sibi videretur : <c Lucrelius 
eadem ingenii lumina habuit atque Ennius, sed habuit ettam 
artem, qua recentiores hi poelae Jaudantur. » Attanieti ad hano 
lectionem accedere ausus non est, sed ita legere maluit (voL if, 
p. 19): « Lucretii poemata, ut scribis, ita sunt, multis luminibus 
ingenii , multae tamen artis esse cum mveneris, virum te putabo ; 
si Sallustii Empedoclea legeris, hominem non putabo. » 

Permulti Ciceronis epistularum editores, ut Ernesli, Schutz, 
Orelli, existimarunt Ciceronem negasse ingenii lumina inesse in 
Lucretii carminibus, et ita legerunt: ^non multis luminibus in- 
genii, multae tamen artes ; » eosque secuti praesertim sunt Lacli- 
mann (I. I.) et Bernhardy (I. I.), qui putaverunt Lucretium in 
argumento a poetica fere alieno versibus saepe exquisitis pertra- 
ctando, magis usum esse arte quam ingenio (2). Non defue- 



(1) Qui codicem florentinum a. 1392 Mediolani, impensis Coiuccii Sa- 
. lutati scripsit, diligenter secutus est apographum, quod Franciseua Petrarca 

manu sua exaraverat ex archetypo, ab ipso summo poeta Voronaa reperto. 
Interiit vero archetypum et apographum. Cf. Bandini, CataL codd. LaL 
bibl, Med. Laurentianae, II, qui tamen perperam adfirmat codicem Laui-entia- 
num manu Francisci Petrarca esse exaratum. V. De Nolhacj Petrarque et 
r humamsme^ p. 228. 

(2) Qui cupiat coguoscere permultas alias eiusmodi coniecturfiSj adeat Pol- 
le, Die Lucrezliteratur seit Lachmann und Bernays in Philol,, 25^ p, 41K) sf\<^. 

runt tamen qiu censuerint Ciceronem, si dixisset Lucretiura non 
habiiisse lumina ingenii, de eo iniquius iudicavisse, cura sex hi 
libri de rerum natura prorsus ostendant non defecisse poetae inge- 
nii vim, sed potius int£?rdum quendam poeticum nitorem. Quod 
mirari non possumus, nam argumentum in quo versatur tam ar- 
duum est, ut non sempei' hi eo perctractando omnia impedimenta 
removeri possint. Neqne praetermittendum poetam operi suo 
extremam manum admovere non potuisse. His rationibus fretus 
Bergk (L L, p, 5) legenrlum esse putavit: « Lucretii poemata, 
ut scribis, ita sunt; inultis luminibus ingenii, non muliae tamen 
artis(l);)^ quam lectionera fere omnes docti viri probaverunt et 
hi recentiores Ciceronis operum editores, ut Klotz in editione 
Teubneriana (Lipsiae 1887), secuti sunt. Nos tamen ne lectionem 
quidem a Bergk propositam esse excipiendam censemus. Cicero 
enim, Bergk et comphirium criticorum nostrae aetatis sententia, 
pluris fecit Lucretii ingenium quam artem ; scihcet ingenii vim 
poelae non negavit, eum tamen tanquam artc carentem obtrecta- 
viL Quod iudicium satis grave est, cum Cicero profecto non 
ignoraret Lucretiura id sibi praecipue proposuisse, rerum naturam, 
id est argutnentum admodum obscurum atque a poetica fere ab- 
horrenSj carmine numero adstricto exponere et poeticis lumini- 
bus exornare. 
I Quidquid est, nos codicum lectionem sequi malumus; nam 

t liaud obliti sumus verbura « ars » significare « praeceptionem, 
quae dat certara viam rationemque faciendi aliquid (ForcelHni, v. 
ars) (2). > Cicero igitur, nostra sententia, censuit multa esse in 
Lucretii carmine lumina ingenii, multam etiam artem, id est multa 
praecepta, et revera Lucretius scientiae notiones, rerum denique 
naturam et disciplinara patefacere cupiit, adeo ut ingenio iure op- 
posuerit Cicero artem (3), 



(1) Idem Bergk verba rjuae sequuntur ita legere proposuit (Rh, Mus., 
19, p. 606): H(taed [si ad unibili]cum veneris, virum te putabo; si SaUustii 
Enipedoclea legeris, honiineia non putabo. » 

(2) Cf. Ci(7. Orat.y 55^ 183: « notatio naturae et animadversio peperit 
artem » et ipsius Ciceronis dt^perditi operis inscriptionem : «De iure civili, in 
artam redigendo. » 

(3) Ad codicum lectionom amplectendam me impulit cl. v. prof. A. 
Tartara, ideoque eum gratg aairao prosequor. 



Perdifflcilequidem inceptum sumpseruntqui demonstrare eonati 
sunt Ciceronem operam dedisse Lucretii carmini emendando. Cer- 
tum est enim atque omnibus manifestum Ciceronem Epicureorum 
doctrinis acerrimum adversarium semper fuisse. Acriter Epicu- 
reos reprehendit, « qui voluptatis patrocinium suscipiant (rf^ Omt,, 
3, 17, 63);» «qui dicantur praeter ceteros esse auctores et lau- 
datores voluptatis ..... quos adfirraare non pudeat nihil esse 
praestabilius otiosa vita, plena et conferta voluptatibus; qui asse- 
rant vaticinari atque insanire eos, qui dicant dignitati esse ser- 
viendum, rei publicae consulendum, etc. {Pro Sesiio, 10, 23). » 
Et in Epicureos invehitur « qui adfirment hominem bene sanurii 
non oportere rem publicam capessere (/J^c^.) ; » et «societatis rel 
publicae partem nec noscant ullam, neque unquam noverint {de 
Leg., 1, 13, 39). » Causam cur tot Epicuri discipuli Romae 
florerent, hanc memorat : « sive quod erat (Epicurea disciplina) 
cognitu perfacilis, sive quod invitabantur (multitudines) illecebris 
blandae voluptatis {TuscuL, 4, 3, 6). » Potuitne unquarn fieri, ut 
tam acer tam pertinax Epicureae doctrinae adversarius opus illis 
doctrinis refertum atque ad eas evulgandas consulto composLtam 
emendaret et ederet ? Equidem infitiari non potest Ciceronem 
Epicurum ipsum appellare « et bonum virum et comem et huma- 
num {de Fin,, 2, 15, 49);» nec modo Epicurum, sed Epicureos 
quoque laudare : « Ac mihi quidem quod et ipse (Epicurus) ho- 
nus vir fuit, et multi Epicurei fuerunt et hodie sunt et in amicitia 
fideles et in omni vita constantes et graves, nec voluptate, wed 
officio Gonsilia moderantes, hoc videtur maior vis honestatis et 
minor voluptatis {ibid,, 2, 25, 81). » Quam vero laudero minuit 
hisverbis: « mihi videntur melius facere quamdicere;» ac pro- 
fitetur se Amafini, Rabiri, ceterorumque Epicureorum Latino- 
rum libros nunquam legisse : « Est enim quoddam genus eorum, 
qui se philosophos appellari volunt, quorum dicuntur esse Latini 
multi sane libri, quos non contemno equidem, quippe quos nun- 
quam legerim, sed quia profitentur ipsi illi, qui eos scribunt, se 
neque distincte, neque distribute, neque' eleganter, neque ornate 
scribere, lectionem sine ulla delectatione negligo (rj«5c?i«^.,2,3, 7).» 
Adfirmat etiam Epicureos litteras fere negligere solere (m Pis^, 
29, 70) et Epicureorum eloquentiae genus minime aptum atl di- 
cendum esse {Brut., 35, 131). 



— 10 — 

Haec atque compluria alia quae de Epicureorum doctrinis et 
de Epicureis scriptoribus in Ciceronis operibus inveniuntur, ira- 
pediraento nobis esse videntur, quominus puteraus Ciceronem Lu- 
cretii carraen eraendavisse. 

Restat ut exquiramus, num ex Ciceronis epistula ad Quin- 
tum fratrem nobis liceat fidem addere rebus quae supra adtuliraus. 
In primis est aniraadvertendura epistulam parvi ponderis esse. M. 
TuUius litteras ad Quintum fratrera mittere cupit; sed, cura nihil 
fere habeat quod scribat, de libertate Tenediis negata et de laudi- 
bus fratris breviter loquitur; ad extreraura pauca additde Lucretii. 
ac Sallustii carrainibus : haec ne esse quidem legenda adflrmat, 
in illis multa luraina ingenii, multara taraen artem inesse. Sed 
hoc iudicium eum proferre fratris iudicium confirraantera e.x ver- 
l>is «ut scribis» facile intelligitur. Quibus taraen verbis nonnulli 
critici magis persuasum habuere Q. Ciceronem Lucretii carminis 
emendatorem extitisse (Cf. Bernhardy, 1. I.). Sed hanc conie- 
cturam optimis argumentis, ut nobis videtur, iam refellimus. 
Haud igilur dubium Ciceronis iudiciura parvi momenti esse : cura 
duo fratres nil gravius haberent quod scriberent, de rebus mini- 
mis locuti sunt et de Lucretii opere aliquid addiderunt. Solebat 
enira illis temporibus Cicero, cum publica negotia argumenta 
epistulis non praeberent, de rebus quae ad litterarum studia 
spectarent, sermonem cum fratre habere. Ita, verbi gratia, epi- 
stula VII (IX) eiusdem libri secundi valde gaudet fratri placuisse 
suum quendam hbrum, modo editura, cuius exeraplum ad eum 
miserat. 

Ciceronis epistula scripta est a 700/54 ineunte, Domitio Ahe- 
nobarbo Appio Claudio Css., cum Q. Tullius apud Caesarem le- 
gatus in Gallia et in Britannia commoraretur (cf. Munro, vol. II, p. 3). 
De qua re omnes fere Ciceronis epistularura editores consentiunt. 
lam ex eo ipso quod Quintus ad Marcum^ scripserat quid de Lu- 
crelii carminibus ipse sentiret, consentaneum est poema modo edi- 
tum fuisse. Censet Bergk (1. I., p. 6) M. TuIIium Ciceronem, 
simul atque emendandi laborem perfecit, poeraatis exeraplura ad 
fratreni, qui tura ruri degeret, misisse, eumque rescripsisse et de 
poemate iudicium illud protulisse. Optimura criticura fugit Q. 
Tullium eo terapore in GalHa et Britannia Caesaris legati mu- 
ijere functum esse, non ruri degisse, Ceterum nos quoque cen- 

semus Lucretii poema nuper editum evasisse; uterque enim frater 
iam id legere potuerat. De qua re recte locutus estPiirmann 
[lahrb., 67, p. 659): «Lucrez konnte naturlich zu der Zeit des 
Briefes nichtmehram Leben und doch auch nicht lange verstor- 
ben sein. » Sed Polle (1. 1., p. 499 sq.) verbum poemata car- 
minis tantum partem indicare arbitratur ac Forcellini auctoritateiii 
(v. poema) ad sententiam suam confirmandam invocat: « DifferuiU 
poema et poesis ; haec est magnum et totum opus, illud par- 
vum aut pars operis ; » quapropter existimat Ciceronem, vivo 
poeta, partem tantum carminum emendavisse. Quod adprobari 
non potest; verba enim Hieronymi: «postea amatorio poculo iu 
furorem versus, cum aliquot hbros per intervalla insaniae con- 
scripsisset, quos postea Cicero emendavit, propria se manu iuter- 
fecit ...» impedimento sunt quominus censeamus Ciceronem 
operam dedisse carmini emendando, vivo Lucretio. 

Profecto lectorera, qui ad nostras quaestiones animum ia- 
tendit, non fugit parum fide digna esse quae de Lucretii morte 
tradidit Hieronymus. Adfirmat enim mortuum eum esse a. 703 
u. c. ; sed, cum haud dubium sit quin Cicero, si operam Lucretii 
carmini emendando revera dedisset, id post scriptoris raortem 
fecisset, et cura contra ex Ciceronis litteris certura adpare:il poe- 
ma anno 700 pervulgatura esse, facile intelligitur Hieronymura in 
enunciando Lucretii raortis anno.a vero procul afuisse. Quod ani- 
madvertit Bergk*(l. L, p. 6 sq.), dicens Hieronymi temporis corapu- 
tationem ex arbitrio esse factara; cura enim Suetonius, ex quo om- 
nia repetiit Hieronymus, temporura rationes non notavisset, chro- 
nographus iuxta operis institutura coniectando terapus adiecit (1). ► 
Itaque Bergk ad Donati potius sententiam accessit; censuit fnim 
Lucretiura anno 699 raortuura esse et M. Ciceronera paulo postea, 
nimirura post idus mensis octobris illius anni, curara eraendandi 
carminis suscepisse, initio autem proximi anni exemplum ad Quin- 
tum fratrem misisse, hunc vero continuo declarasse quid de poe- 
mate sentiret. Sed fugit Bergk etiam Donati computationi nul- 
lam fidem esse adiungendam. Donatus enim veri sirai^e existima- 
vit, ut censeraus, quod Hieronymus, Suetonio auctore, de Cicerone 



(1) Has temporum rationes haud certas esse primus ostendit Ritachl, 
Parerga Plaiitina Tercntiana^ue^ vol. I, p. 620 sqc|. 

Liicretlanj carminis emendatore protulerat; sed, cum ex Ciceronis 
litteris nianifestum haberet carmina a. 700 iam pervulgata esse, 
arbitratug est poelam a. G99 mortuum esse, ut annum eius mortis 
cum Ciceronis epistulae fempore conciliaret. Denique, ut ad huius 
rei summam veniamusj de poetae mortis tempore nil certius dici 
potest- 

Hof^ tantura pro certo hahendum, ineunte anno 700 carmen 
da rerum natura paulo antea editum esse. Quoniam Cicero, fra- 
tris sententiam conBrmans, de carmine iudicat, consentaneum est 
duos fratres totura poema, stp.tim ac pervulgatum, vel saltem ma- 
ximam eius partem attente et considerate legisse. Neque eos 
fugit quanti ponderis esset, ac prior Q. Tullius iudicium de eo 
protulit, posterior Marcus tratris iudicio hbenter annuit. 



iir. 



Nonnulli docti viri ex quibusdam PHnii lunioris verbis Hie- 
ronymi testimonium de Cicerone Lucretiani carminis emendatore 
confirmari existimarunt. Silius quidam Proculus (de quo pauca 
scimus) Piinium rogavit ut libellos suos legeret atque examinaret 
an editione essent digni. Plinius ita respondU: «Petis ut libellos 
tuos in secessu tegam, examinem an editione sint digni, adbibes 
preces, adlegas exemplum : rogas enim ut aUquid subsicivi tem- 
poris studils meis subtrabara, impertiam tuis, adicis M. TuUium 
inira benignitale poetarura ingenia fovisse {EpisLy 3, 15, 1).» 
Horura verborum scntentia profecto haec est : Silius Proculus, ut 
Plinium alliceret ad legendos suos libellos, adhibuit preces, adle- 
gavil exemplura; quae preces fuerint satis adparet ex verbis; 
«c rogas ut aliquid subsicivi temporis etc. ; » quod vero fuerit 
exemplum a Proculo adlegatura colligitur ex verbis: «adicisM. 
Tulliura mira benignitate poetarum ingenia fovisse; » nihil prorsus 
est quod ad emendationeracarminis Lucretii verti possit. Nihilo- 
minus Munro (voL 11, p. 3) censuit Proculum ut exemplum adle- 
gavisse Cieeronis Lucretiani carminis emendationem : « quod in 
libris de rerura natura fecit Cicero» diceret Proculus «fac, quae- 
so, in libellis meis. ^ Haec coniectura, nostra quidem sententia , 
nuUi imiititur fundaraento; Proculus enim, quod ad Ciceronem 

attinet, memoravit tantum eius benignitatem erga poetas. Plinii 
igitur verba non singillatira ad rem certam, ut ad emendationem 
Lucretii carrainis, spectant, sed generatim adflrmant Ciceronem in 
poetas propenso animo semper fuisse. Ac re quidem vera Cicero 
poesim et eximios poetas in honore semper habuit. Nonne in 
Ciceronis operibus laudes poesis ac poetarum passim occurrunt? 
In oratione pro Archia poeta, ut reliqua Ciceronis scripta praeter- 
mittamus, nonne adhibuit Cicero verba, quae nunquam ex homi- 
num memoria excident? Ad hanc igitur Ciceronis erga poetas 
observantiara respexit Plinius, confirraans quod Proculus ad pre- 
cem suam sustentandam protulerat. Et verba Plinii: « M. Tul- 
lium mira benignitate poetarum ingenia fovisse » in memoriam 
revocant ipsius Ciceronis verba (pro Sestio, 58, 123): « quorum 
(poetarum) ego semper ingenia dilexi. » 

Sed concedamus etiam Plinium luniorem verbis illis signi- 
ficasse quod seriore aetate Hieronymus aperte protulit : quid exinde 
inferendum ? Hoc tantum, nostra sententia, fabulam illam iam 
Plinii temporibus esse pervulgatam. Et re quidem vera omnia, 
quae de Latinis scriptoribus Hieronymus Eusebii Chronicis addi- 
dit, ex Suetonii libro de Poetis deprompsit, ut ipse aperte profes- 
sus est (cf. Reifferscheid, Suetonti reliquiae, p. 365) ; sed Plinius 
lunior et Suetonius aequales fuerunt, uterque enim initio secundi 
saeculi post Chr. n. floruit. Quam ob rera ex Plinii verbis conici 
fortasse potest opinionem de Ciceroniana Lucretii carminis emen- 
datione eo tempore iara viguisse, eamque amplexos esse Plinium 
luniorem et Suetoniura. Nos vero in dubio sumus, num Plinius 
id pro certo habuerit; de Suetonio autera vix dubitare licet, cum id 
apud Hieronyraura inveniaraus. Suetoniura nos quoque maxirai 
faciraus, non eo taraen pacto ut, eo auctore, Hieronymi adfirmatio- 
nera teraere excipiamus. Atque sententiam Munro (vol. II, p. 2) 
refellimus, qui censet Hieronymi verbis adsentiendura esse, quia 
Suetonius, qua fuerit perspicacitate prudentiaque, nihil in scriben- 
dis vitis Romanorura virorura inlustriura unquara asseruerit, quod 
firraissimis testiraoniis innixura non esset. Nobis contra videtur 
Suetonius quoque fabulara in Hbros suos inserere potuisse. Ne- 
que Bergk assentiraur, qui dicit (I. 1., p. 5) hac ratione licere 
orania quae unius graramatici testiraonio confirraentur in suspicio- 
nem vocare. Non omnia sane grammaticorura testimonia refel- 

lenda siint, attamen ne oninia quidem adprobanda ; sed de omni* 
bus, qiiam rectissime licet, iudicium ferre opus est. 

Ad suam sententiam riiagis magisque confirmandam memo- 
ravit Dergk (1. 1., p. 5) multos Romanos scriptores munus emen- 
datorum operura amicorum suscepisse, et Ciceronem ipsum usum 
esse opera et consilio Pomponii Attici in suis libris emendandis et 
edendis. Neque gravissiraus criticus silentio praeteriit Cicero- 
nera ad Atticum scripsisse (II, 16, 4) de emendatione Annalium 
Quinti fratris: «... ita rursus remittit, ut Annales suos emendem 
Gt edara. » Cicero tamen non adfirmat Annales fratris se emen- 
davisse, neque asserit sibi in anirao esse hoc munere fungi, sed 
tantum dicit Quintura a se petiisse ut Annales eraendaret et ede- 
ret; quod nobis non constat, fecerit Marcus necne. Nerainera 
praeterf^a fugit, quantura intersit inter eraendationem Annaliura 
fratris et carrainis Lucretii, cuius etiam familiaritas cura M. Tullio 
dubia est. Quaravis autera penitus perspectura planeque cogni- 
tum non sit arguraentum quod Quintus Annalibus tractaverit, ab 
inscHptione tamen licet suspicari illud ad historicum genus perti- 
nuisse, et ideo cura Ciceronis moribus atque institutis prorsus con- 
graissG. 

Solebant Roraae horaines docti in vulgus eraittere opus, quod 
defunctiis araicus rehquisset. Aeneidos libri, ut omnibus notura 
est, a Tiicca et Vario post Vergilii raortera editi sunt « sub lege ea 
ut nibil adderent» (Hieron. Euseb. Chr, ad a. 737); quam legera 
putandum est Ciceronem observavisse, si revera Lucretii libris 
edendis operam dedisset. Sed' nerao profecto est qui non videat 
duas res prorsus inter se dissimiles esse. Si Vergilio placuit 
perpoliendi operis extreraura laborera adhiberi ab illis optirais viris 
slbi coniunctissirais, quibuscura de poetica semper consensisset, 
haud est credendura Lucretiuni Ciceroni, quera epicureis doctrinis 
adversariura sine dubio cognovisset, curam eraendandi carminis 
commisisse. 

Etsi non orania Ciceronis scripta ad nos pervenerunt, recte 
tamen aniraadvertit Forbiger {De T. Lucretii carmine a scriptore 
serioris aetatis denuo pertractato^ Lipsiae 1826, p. 6) veri simile 
non esse Ciceronem, qui de rebus suis satis magnifice sentiret, si 
LucretiL carmen emendavisset, vel in ipsis litteris ad Quintura fra- 
tremj vel in aliis superstitibus operibus id plane non coraraerao- 



- i5- 

f^sse. Quarn sententiam refellit Bergk (1. 1. p. 5), qui existimat 
in tanta Ciceronis epistularum iactura mirandum non esse quod 
ipse Cicero nunquam liunc laborem commemoret, ac eenset iu 
epistula ad Quintum minime opus eum mentionem huius rei fe- 
cisse, cum fratri de opera in Lucretii carminibus emendatulis po- 
sita plane compertum esse deberet. Omnes sane Ciceronis epi- 
stulae ad nos non pervenerunt ; sed, cum permultae sint quae 
nobis legere liceat et cum tot locis suorum operum de Epicura et 
de Romanis Epicuri sectatoribus sermonem habeat, mirum pro- 
fecto est quod semel tantum de Lucretio loquatur, nusquam vero 
iilius carminis emendationis mentionem faciat. 

Cetera etiam, quae de Lucretio Hieronymus tradidit, vlx cre- 
dibilia adparent. In fabularum numerum haud dubie reponenduni 
quod narrat de poeta amatorio poculo in furorem verso et aliquot 
libros per intervalla insaniae conscribente. Lachmann taraen {ad 
Lucr,y I, 922) nihil omnino quod credi non possit in Hierony- 
mianis invenit. Visus enim est ei chronographus non totam poe- 
sim per intervalla insaniae conscriptam dixisse, sed aliquam tan- 
tum partem. Atque investigationibus suis usque adeo processit, 
ut nomen etiam uxoris Lucretii se reperisse existimaret. Sed 
eius coniecturae, ut perspicuum, nulli fundamento innituntur. 
Quae de Lucretio eiusque uxore narrat Hieronymus nonne revo- 
cant in mentem fabulam illam de Hercule et Deianira? Antiquam 
profecto fabulam assignarunt grammatici poetae, de quo panim 
constabat. Item ad furorem ei tribuendum inducti sunt a furore 
poetico, de quo canit Statius {Siloae, II, 7, 77) : 

. . . docti furor arduus Lucreti. 

Cum igitur refellenda sint quae de Lucretii morte tradidit Hie- 
ronymus, qua de causa adprobemus quae de emendatione carminis 
eius ipse Hieronymus asseruit? Fabulosa quae narrat cautiores 
nos faciant, ne temere in errore versemur. 

Haec omnia maximi momenti esse animadverterunt eliam qui 
Hieronymi testimonium comprobaverunt, adeo ut emendationera 
Epicurei carminis ab acerrimo Epicureis doctrinis adversarlo per- 
fectam (rem profecto valde mirabilem) probabili ratione enucleare 
conarentur. Itaque Munro censuit (vol. H, p. 1 sqq.) haud dif- 
ficile esse Lucretium Ciceronis vjrtutem in gerenda re publica, eius- 

tjue variuHi, fleXibile, multiplex, praestantissimum denique inge- 
iiirim admiratum esse, quod conici etiam potest ex nonnullis locis 
carminis de Rerum natura, quibus perspicuae sunt imitationes Arati 
poematis a Cicerone in Latinum sermonem conversi (cf. p. 18 sq.). 
Sed ne hac quidem re nobis videtur Lucretius oblitus esse Ci- 
ceronem Epicureae doctrinae adversarium extitisse. Munro ta- 
men censet poetam morti proximum a Cicerone petiisse, ut libros 
de rerum natura «mendaret ; Ciceronem vero, ut morientis man- 
data efRceret, cum nihil in carmine mutavisset, editioni nomen 
tantura dedisse. Compertum igitur est Munro Hieronymi testi- 
inonium multis tantum exceptionibus sequi; quapropter magis 
'ma^isque ad eius sententiam refellendam inducimur. Nos de- 
nique, argumentis supra adlatis innixi, firmiter existimamus Ci- 
ceronem Lucretiani carminis emendatorem non fuisse. 

IV. 

Qtiod igitur Hieronymus de Lucretii poemate a Cicerone 
emendato asserit est veritatis expers. Ostendimus vero fabu- 
hm illam Hieronymum ex Suetonii hbro deduxisse, ac Suetonii 
tejnporibus iam esse pervulgatam. Postremum munus nostrum 
erit diligenter exquirere qua ratione inter doctos viros ille rumor 
increbuerit. De tempore quo nasci potuit, nihil profecto asserere 
nohis licet ; sed de hoc tantum certiores facti sumus, initio se- 
cuiidisaeculi post Chr. n, inter doctos Jiomines illum iam viguisse; 
utrura vero ea an superiore aetate initium sumpserit, haud plane 
constat. Quapropter de hac re missum facimus. Investigandae 
potins sunt causae vel occasiones, quae Romanos ad illam opi- 
nionem duxerint. 

lam vidimus omnia, quae de Lucretii morte nobis tradita 
srint , haud satis perspicua vel potiiis minime fide digna esse. 
Credi etiam potest ipsos Romanos, Suetonio aequales, de Lu- 
cretii vita in dubio fuisse. Lucretius, ut inter omnes constat, 
opus suum perpoHre non potuit ; id praecipue colHgitur ex fre- 
qri^^nlihus iterationibus ; versus 925-919 hbri primi, ut perspicuum 
exempJum adducamus, iterum legimus initio hbri quarti (vv. J-25). 
Neque in dubio vocari pote^t quin veteres grammatici versus in 
iilroqite libro legerint, cum eos adtulerint adposito numero sive 

libri quarti sive libri primi. Quaestio autera de iterationibus non- 
dura soluta est, cura alii genuinas, alii spurias eas existimeut (t). 
Quidquid de hac re est, veri simile esse videtur Romanos qui, Lu- 
cretii libros legentes, has iterationes offenderent, existimasse poe- 
tam extremum perpoUendi operis laborem adhibere non potuisse, 
ideoque aliquem ex suis familiaribus opus ipsum edidisse. Sed 
sive hic rumor ex opere non perfecto ortus est, sive revera poe- 
ma editorem quendam habuit, ipsius editoris nomen ignorabatur. 
Itaque accidit ut grammatici proximae aetatis ex arbitrio existima- 
rent editoris munere functum esse M. Tullium Ciceronem. Sed 
cur illi docti homines Ci^eroni potius quam alii Epicuri sectatori, Lu* 
cretio aequali, id munus tribuerunt? Nullius philosophi disciplina 
magis Romae floruit quam Epicuri, cuius discipuli « multa cum 
scripsissent, Italiam totam occupaverunt (Cic. TuscuL, 4, 3, 7) ; » 
et, ut nobis tradidit Cicero [TuscuL, 4, 3, 6), ipsa quoque «muU 
titudo contulit se ad eandem potissimum disciplinam. » De hac 
quidem re testimonium praebent tot Epicurei, Ciceroni et Lucretio 
aequales (cf^ Woltjer, 1. 1., p. 1). Ex his permultis Epicureis Lu- 
cretii carminis emendator erat eligendus. Attico praesertini vel 
Cornelio Nepoti, potius quam Ciceroni, hic labor erat tribuendus; 

. Attico nimirum qui, ut ex Ciceronis operibus colligitur (de Fin.t 
5, 1, 3; de Leg., 1, 7, 21), Epicureae familiae fuit addictus ; Ne- 
poti, qui Lucretium laudibus extulit eumque prope Catullum poe- 
tica excellentia locavit {AttiCj 12, 4). 

Quamvis omnia quae supra exposuimus impedimento essent 

•quominus Cicero Lucretii carmen emendavisset, Suetonius tanien 
hanc fabulam in vulgus protulit atque auctoritate sua auxit. Cice- 
ro Suetonii temporibus vulgo laudabatur tanquam poetarum fauLor, 
ut ex epistula Plinii manifestum est. Ac fortasse veteres Romani 
pro certo habuerunt M. Tullium Quinti fratris Annales emendasse 
et edidisse. Lucretii autem carmen ad philosophiam praesertim 
spectat, ideoque philosophum tantum id edere potuisse censuoruiU 
veteres viri docti, quibus visus est Cicero, maximus Roraanoraiu 



(1) Cf. Lachmann (1. 1.) ; Neumann, de Interpolationibus LucrcHanis^ 
Halis Sax. 1875 ; Gneisse, de Yersibus in Lucretii carmine repetitis^ Argento- 
rati 1879; Lohmann, Quaestionum Lucretianarum capita duo, Brunivigae 
1883 etc. i 

pliilosopliorum, hoc muiiere optinie functus esse. Hi docti homi- 
nes, oblitL Ciceronem Lucretii opinionibus adversarlum semper 
faisse, existimarunt eum, qui Platonis Timaeum in Latinum ser- 
monem converlisset et omnes Graecorum philosophorum discipli- 
nas mire cognovisset easque Romae optimis scriptis divulgavisset, 
a poeta lure constitutum esse emendatorem carminis de rerum 
iiatura. Et cum Cicero poeticam quoque attigisset, nonnuUaque 
poemata composuisset, eo magis ad id munus aptus visus est. 

Corapiuria profecto carmina Graeca et Latina conscripsit 
Cicero (HluLj Cicer.^ 2) ; sed nobis videtur eius Arati carminuin 
interpretatio praecipue Romanos impulisse ad credendum eum 
Lucretiani carminis emendatorem fuisse. Cicero enim non so- 
km illius scriptoris <[>atvdjA£va, sed etiam eiusdem Hbrum, qui 
np5Yvcoc7Tts«3t' inscriptus est (cf. ad AtL, II, 1) e Graeco in La- 
Uiium sermanein convertit. Atque <[>atvd|ji£va in latinum Cice- 
ronem iuventnte Horentem transtulisse ex ipsius testimonio intelli- 
gimus; in libro enim secundo (§ 204) de Deorum natura Q. Luci- 
liu3 Balbus,. qui de deorum natura ex stoicorum opinionibus di- 
sputat, haec dicit : « utar carminibus Arati, eis, quae a te admo- 
dum adolescentulo conversa, ita me delectant, quia latina sunt, ut 
multa ex iis memorla teneam. » Aratum, qui « homo ignarus 
astrologiae, ornatissimis atque optimis versibus de caelo stellisque 
dixit {de OraL, 1, 16, 69j » et « non astrologiae scientia, sed 
poetica quadani facultate [de Rep., i, 36, 56) » carmina composuit, 
nounullis locis operum suorum laudat Cicero. Praeter versus, 
quos saepe ipse in scriptis refert, 480 versus eius interpretationis 
ad nos pervenerunt (V. Bahrens, Poetae laL minores, vol. I.) 
Aratus studia scientiae cognitionesque versibus exponere easque 
in medium proferre cupiit; sed quod sibi proposuerat Aratus, 
nonne sibi proposuit etiam Lucretius? Quid Lucretius efficere vo- 
luerit ex his versibus est perspicuum : 

Nain tibi de summa caeli ratione deumque 

LtisserGre incipiam, et rerum primordia pandam, 

unde omnis natura creet res, auctet, alatque, 

quove eadem rursus natura perempta resolvat (1, 54. sqq.). 

Neque est credendum antiquos id fugisse; facile enim erat in- 
lelligere Aratum Lucretiumque fere ad rem eandem pertinuisse, 

alterum nimirum ad scieiitiae cognitiones evulgandas, alterum ad 
rerum naturara exponendam. Hac quidem ratione Romani gram- 
malici pro certo habuerunt Ciceronem, qui Aratea in Latinum con- 
vertisset, Lucretiani quoque carminis editorem fuisse. In qua 
sententia sine dubio conflrmati sunt imitationibus Arateorum Cice- 
ronis, quas in Lucretii libris haud difficile est deprehendere. 

Harum imitationum exempla primus collegitMunro [ad Lucr., 
5, 619), ex quibus pauca hic adferre libet, ut quod asseruimus 
magis perspicuum sit. 
Cic. V. 232 : 

quorum ego nunc nequeo tortos evolvere cursus 
Lucr. 3, 316 : • 

quorum ego nunc nequeo caecas exponere causas; 
Cic. V. 237 : 

. . . aeterno lustrantes lumine mundum 
Lucr. 5, 1437 : 

. . . suo lustrantes lumine circum ; 
I Cic. V. 252: 

, . . caell lustrare cavernas 
Lucr. 4, 171 et 252 : 

. . . et magnas caeli complesse cavernas; 
Cic. V. 337 : 

. . . signa revisunt 
Lucr. 5, 636: 

. . . quia signa revisunt; 
Cic. V. 287 : 

i . . rota fervida solis 
Lucr. 5, 452 et 564 : 

. . . solis rota.. . . 

^ Ex his aUisque eiusmodi exemplis perspicue adparet Lucre- 

tium Ciceronls Aratea ante oculos habuisse atque, ut Munro 
ostendit, passim ea iraitatum esse. Hae igitur et quae supra 

i adtuliraus sunt, nostra sententia, praecipuae causae, quibus Ro- 

mani scriptores secundi saeculi post Chr. n. censuerint Ciceronem 
Lucretii carmen edidisse : quam procul a veritate afuerint, satis, 
ut nobis videtur, demonstratum est. 

